section_heading: Izrada projekta
paragraph_text: Finnair je prvi MD-11 dobio 7. prosinca 1990. a prvi komercijalni let ostvaren je 20. prosinca te godine na putničkom letu iz Helsinkija za Tenerife. Prvi let MD-11 u SAD-u bio je od strane Delta Air Linesa također u 1990. godini. Već tada su pogreške u procjeni osobina aviona počele biti očite. MD-11 nije uspio doseći predviđene dolete i predviđenu potrošnju goriva. American Airlines je bio posebno neimpresioniran a Singapore Airlines je otkazao 20 narudžbi zrakoplova. Kao razlog otkazivanja navedeni su problemi u osobinama konstrukcije aviona a Pratt & Whitney PW4000 motori po izjavama tvrtki ne mogu ispuniti njihova očekivanja na daleko-linijskim prijevozima. Prema najavama iz projekta MD-11 je s P & W-motorima trebalo prijeći 12.950&nbsp;km s 27.680&nbsp;kg korisnog tereta. Međutim, pokazalo se kako zrakoplov svoj puni dolet može postići s najviše 22.000&nbsp;kg korisnog tereta ili s punim teretom može prijeći 12.025&nbsp;km.